Uashington, tubim kundër abortit
Presidenti Trump mban fjalim gjatë “Marshimit për jetën”, çka shënon dhe pjesmarrjen për herë të parë të një presidenti në detyrë në historinë 47 vjeçare të këtij tubimi.
Mijëra demonstrues u mblodhën në Uashington për një tubim vjetor kundër abortit. Në këtë tubim mbajti një fjalim dhe Presidenti Donald Trump. "", tha zoti Trump. "", shtoi Presidenti. "", tha ai. Pjesmarrjen në “Marshimin për jetën” Presidenti Donald Trump e njoftoi të mërkurën në një postim në twitter, çka shënon dhe pjesmarrjen për herë të parë në këtë tubim të një presidenti në detyrë. Fjalimi i zotit Trump, i cili dikur e cilësonte veten si një njeri shumë pro zgjedhjes së lirë, vjen ndërsa ndaj tij po zhvillohet një gjyq në Senat që synon shkarkimin nga detyra. Disa ditë përpara njoftimit të zotit Trump se do të merrte pjesë në këtë tubim një organizatë politike kundër abortit, e quajtur “Lista Susan B. Anthony”, bëri të ditur se do të dhurojë 52 milionë dollarë për ta mbështetur atë dhe kandidatët e tjerë republikanë në zgjedhjet e nëntorit. Presidentja e grupit NARAL Pro-zgjedhjes Ilyse Hogue, në një postim në twitter shkruante se vendimi i zotit Trump për të mbajtur fjalim në tubim është një përpjekje e dëshpëruar për të larguar vëmendjen nga presidenca e tij kriminale, siç shkruante ajo, dhe për t’i dhënë energji bazës së tij radikale. Donald Trump është presidenti i parë që merr pjesë në këtë marshim në historinë e tij 47-vjeçare.